**Sociālā darba speciālistu sadarbības padomes (SDSSP) sēdes**

PROTOKOLS Nr.1/2021

Rīgā, 2021.gada 30.martā

Attālināti tiešsaistes platformā Zoom plkst. 14:00

SĒDĒ PIEDALĀS:

Padomes vadītāja:

**Ilze Skrodele-Dubrovska**, Labklājības ministrijas (turpmāk – LM) Metodiskās vadības un kontroles departamenta direktore

Padomes locekļi:

**Lolita Vilka**, Rīgas Stradiņa Universitātes Labklājības un sociālā darba katedras vadītāja

**Līga Rasnača,** Latvijas Universitātes Sociālo zinātņu fakultātes Sociālā darba profesionālās maģistra studiju programmas direktore, docente

**Agnese Jurjāne**, LM Metodiskās vadības un kontroles departamenta direktores vietniece

**Mārtiņš Moors**, Rīgas domes Labklājības departamenta Sociālās pārvaldes priekšnieks, Sociālo darbinieku biedrības valdes priekšsēdētāja vietnieks

**Ilze Rudzīte**, Latvijas Pašvaldību savienības padomniece veselības un sociālajos jautājumos

**Skaidrīte Gūtmane**, Latvijas Kristīgā akadēmija

**Santa Striguna**, Liepājas Universitātes Pedagoģijas un sociālā darba fakultātes studiju virziena “Sociālā labklājība” vadītāja

**Rita Rindža**, Rīgas 1.slimnīcas Hronisko slimnieku īslaicīgās aprūpes nodaļas vadītāja – sociālā darbiniece

**Ārija Baltiņa**, Latvijas Profesionālo sociālā darba speciālistu asociācijas prezidente

**Linda Ozola,** Sociālo darbinieku biedrības valdes locekle

**Rita Orska**, Rēzeknes Tehnoloģiju akadēmijas studiju virziena “Sociālā labklājība” vadītāja

**Ina Balgalve**, Latvijas Pašvaldību sociālo dienestu vadītāju apvienības valdes priekšsēdētājas vietniece

**Kaija Muceniece,** Valmieras pilsētas pašvaldības iestādes “Sociālo lietu pārvalde” vadītāja

Citi:

**Ilze Kurme,** LM ESF projekta “Profesionālā sociālā darba attīstība pašvaldībā” (turpmāk – Projekts) vadītāja

**Maija Muceniece**, Projekta vecākā eksperte

**Liesma Ose**, Projekta vecākā eksperte

**Dace Zvirgzdiņa**, Projekta vecākā eksperte

**Līva Vīksne**, Projekta vecākā eksperte

**Egita Sāre**, LM Eiropas Savienības struktūrfondu departamenta vecākā eksperte

**Diāna Jakaite**, LM Sociālās politikas plānošanas un attīstības departamenta (SPPAD) direktore

**Sanita Vasiļjeva**, LM Sociālās politikas plānošanas un attīstības departamenta (SPPAD) direktores vietniece

**Inese Veinberga,** LM Metodiskās vadības un kontroles departamenta vecākā referente

**Daiga Muktupāvela**, LM Metodiskās vadības un kontroles departamenta vecākā eksperte

**Ina Vīksniņa**, Latvijas Universitātes P.Stradiņa medicīnas koledžas Sociālās labklājības virziena un Sociālās aprūpes katedras vadītāja

Sēdi protokolē:

**Inese Veinberga,** LM Metodiskās vadības un kontroles departamenta vecākā referente

**Darba kārtība:**

1. Sanāksmes atklāšana un Padomes sēdes darba kārtības apstiprināšana.
2. Sociālās aizsardzības un darba tirgus politikas pamatnostādnes 2021. – 2027. gadam.
3. Aktualitātes LM Eiropas Sociālā fonda projektā “Profesionāla sociālā darba attīstība pašvaldībās” **(Nr. 9.2.1.1/15/I/001)** (SD projekts).
4. Informācija un aktualitātes par izmaiņām normatīvajos aktos saistībā ar Satversmes Tiesas 2020.gada spriedumiem.
5. Dažādi jautājumi.

**Sēdes norise:**

**1.**

**Sanāksmes atklāšana un Padomes sēdes darba kārtības apstiprināšana**

**(****I.Skrodele-Dubrovska)**

*I.Skrodele-Dubrovska* atklāj Sociālā darba speciālistu sadarbības padomes (turpmāk - Padome) sēdi un dalībnieki apstiprina sēdes darba kārtību (skatīt pielikumā nr.1).

**2.**

**Sociālās aizsardzības un darba tirgus politikas pamatnostādnes 2021. – 2027. gadam.**

**(D.Jakaite)**

**Diskusijā piedalās vairāki Padomes locekļi**

*D.Jakaite* iepazīstina Padomes sēdes dalībniekus ar projektu “Sociālās aizsardzības un darba tirgus politikas pamatnostādnes 2021. – 2027. gadam”, tajā veiktajiem precizējumiem rīcības virzienu uzdevumos, apakšaktivitātēs, politikas rezultatīvajos rādītājos, balstoties uz priekšlikumiem.

*I.Skrodele-Dubrovska* aicina padomes locekļus izteikt komentārus, viedokli, jautājumus par pamatnostādņu projektā ietverto.

*L.Vilka* lūdz komentēt par informācijas komunikāciju tehnoloģiju (turpmāk - IKT) pilnveidi un vai ir ņemtas vērā digitālās transformācijas pamatnostādnes.

*D.Jakaite* atbild, ka IKT ir identificēti atsevišķā pielikumā. Ir plānots dažāds inovatīvas darbs, kas varētu būt iekļauts projektos.

*S.Gūtmane* saka, ka ļoti svarīgi ir fokusēties ne tik daudz uz pakalpojumu procesu, cik uz pakalpojumu rezultātu mērīšanu. Jautā kā tiek plānots politikas ietekmējošais fenomens, ņemot vērā to, ka mēs turpināsim dzīvot ļoti sarežģītās sabiedrībā? Kā tas tiek plānots attiecībā uz sociālo taisnīgumu dažādās sociālo pakalpojumu mērķa grupās?

*D.Jakaite* atbild, ka uzsvars ir gan uz pakalpojumu efektivitāti, gan arī uz to, ka pakalpojumam ir jābūt vērstam uz klientu vajadzībām.

*M.Moors* saka, ka sociālā darba sadaļa ir plašāka no satura viedokļa un parādās sasaiste ar pētniecību. Tas virziens ir tāds zem kura var iestrādāt aktivitātes augstskolu pusē, pašvaldību pusē. Tur parādās gan trūkstošā personāla, gan motivācijas jautājumi. Tīri redakcionāli jāparādās atslēgas vārdiem par investīcijām esošajā infrastruktūrā. Tā ir darba vide gan no sociālā darbinieka, gan klientu dzīves kvalitātes un vides kvalitātes, gan arī no tāda pakalpojuma administrētāju viedokļa. Tā tomēr ir nacionāla līmeņa problēma, ka mēs atzīstam, ka esošā infrastruktūra, esošās ēkas neatbilst ģimeniskai videi. Vēl ir tāda problemātika kā vardarbība. Nākošo gadu periodā varētu veidot individualizēto pieeju klientam, individuālo budžetu. Jāpārdomā IKT risinājumi procesu digitalizācijā, tehnoloģijās, darbinieku apmācībās.

*I.Skrodele-Dubrovska* izsaka pateicību par sniegtajiem komentāriem, tie ir ļoti nozīmīgi un vērā ņemami un tos caurskatīsim turpmākajā darba procesā.

**3.**

**Aktualitātes LM Eiropas Sociālā fonda projektā “Profesionāla sociālā darba attīstība pašvaldībās”** (**Nr. 9.2.1.1/15/I/001) (SD projekts).**

**(I.Kurme)**

*I.Kurme* iepazīstina Padomes sēdes dalībniekus ar aktivitātēm, kas šobrīd norisinās SD projektā (skatīt pielikumā nr.2).

**4.**

**Jauno sociālā darba metodiku tēmu apspriešana un apstiprināšana.**

**(M.Muceniece)**

**Diskusijā piedalās vairāki Padomes locekļi**

*M.Muceniece* iepazīstina Padomes sēdes dalībniekus ar jaunajām sociālā darba metodiku tēmām. Jāizvēlas no 4 piedāvātajām metodikām: Krīzes intervence sociālajā darbā, Sociālais darbs ar senioriem, Darbs ar gadījumu (psihosociālais darbs), Sociālais darbs lauku vidē. Piedāvājam apvienot krīzes intervences un psihosociālā darba metodiku un to nosaukt par Psihosociālā darba un krīžu metodiku un tādā veidā atbrīvojot vietu 9.metodikai, kura varētu būt Sociālais darbs ar senioriem.

*M.Moors* saka, ka piedāvātais variants ir pretrunā ar jau izstrādātās metodikas saturu, ka vai nu ir darbs ar gadījumu, vai nu psihosociālais darbs. Darbs ar gadījumu ir aktuālāks. Krīzes intervence ir pamatoti pirmajā vietā.

*L.Vilka* aicina terminoloģiski arī metodikās pieturēties pie tā, kā mēs strādājam ar vārdnīcu. Nevajadzētu sociālo darbu ar gadījumu nonivelēt tikai uz mikrolīmeni. Sociālais darbs ar gadījumu un psihosociālais darbs nav viennozīmīgi jēdzieni.

*D.Zvirgzdiņa* piedāvā 8.metodikā papildus pie gadījuma vadīšanas kā instrumentu kā metodi, ko izmanto sociālā darbā, ņemt klāt vēl psihosociālo konsultēšanu un krīžu intervenci, kas arī ir sastāvdaļas sociālajā darbā ar gadījumu. Tādā veidā mēs būsim aptvēruši sociālo darbu ar gadījumu caur šīm metodikām.

*M.Moors* norāda, ka psihosociālais darbs Latvijā nekur nav definēts. Vienīgā vieta, kur tas būs definēts, būs vārdnīcā.

*M.Muceniece* saka, ka šobrīd svarīgākais, vai mēs metodiku veltām darbam ar gadījumu, vai psihosociālajai pieejai konsultēšanai un krīžu intervencei.

*I.Skrodele-Dubrovska* piedāvā vienoties par 8.metodikas tēmas precizēšanu un 9.metodikas sociālais darbs ar senioriem virzīšanu.

*M.Muceniece* papildina, ka viena metodika varētu būt par krīzes intervenci, kura ietvertu psihosociālo konsultēšanu un otra darbs ar senioriem. Vai varbūt ir noderīgāks darbs ar gadījumu.

*I.Rudzīte* atbalsta vairāk krīzes intervenci un darbu ar senioriem.

*M.Muceniece* informē, ka metodikas nosaukumus nosūtīs padomes dalībniekiem balsošanai e-pastā.

**5.**

**Pētījuma par sociālā darba jomas izglītības kvalitāti rezultātiem autoru priekšlikumi turpmākam darbam SDSSP.**

**(L.Ose)**

**Diskusijā piedalās vairāki Padomes locekļi**

*L.Ose* iepazīstina Padomes sēdes dalībniekus ar pētījumu par sociālā darba jomas izglītības kvalitāti rezultātiem un autoru priekšlikumiem turpmākam darbam SDSSP (skatīt pielikumā nr.2 sadaļā Priekšlikumi SDSSP nākotnes darba kārtībai).

*L.Vilka* izsaka priekšlikumu padomāt par darba tirgus pētījumu. Saņemt skaidru priekšstatu, par tām prasmēm, ko nemāk un kas būtu vajadzīgas.

**6.**

**Par konkursa un gada balvas „Labākais sociālais darbinieks Latvijā 2020” norisi.**

**(D.Muktupāvela)**

*D.Muktupāvela* īsumā iepazīstina Padomes sēdes dalībniekus par konkursa un gada balvas „Labākais sociālais darbinieks Latvijā 2020” norisi (skatīt pielikumā nr.3).

**7.**

**Informācija par plānoto tikšanos ar VARAM un pašvaldību sociālajiem dienestiem ATR kontekstā**

**(I.Skrodele-Dubrovska)**

Netika apspriests.

**8.**

**Informācija par Covid – 19 un vakcinācijas procesus sociālo pakalpojumu sniedzēju kontekstā**

**(I.Skrodele-Dubrovska)**

*I.Skrodele-Dubrovska* īsumā iepazīstina Padomes sēdes dalībniekus ar informāciju par Covid – 19 un vakcinācijas procesu sociālo pakalpojumu sniedzēju kontekstā.

**9.**

**Dažādi jautājumi**

**(I.Skrodele-Dubrovska)**

Netika apspriesti.

**Padomes lēmumi** –

Padomes dalībniekiem veikt balsojumu par izvēlētajām metodikas tēmām e-pastā.

Sēdes noslēgums 16:00.

Pielikumā sēdes materiāli:

1. Padomes sēdes darba kārtība.
2. Prezentācija “Aktualitātes Projektā”.
3. Prezentācija “Konkurss “Gada balva sociālajā darbā 2020”.

Sēdi vadīja I. Skrodele-Dubrovska

Protokolēja I. Veinberga